﻿ECOUL HANGULUI Pagina 2 Anul VI, nr 22 Ramură din șoapta lunii Mai ştii că-n vremuri de demult Te modelam cu mâini de lut? Ai fost izvor fără vărsare Şi aripă-ntre cer şi mare, Lumină-n gând întinerit De parcă-n albul necosit S-ar fi plimbat macii cântând, Cu voci de aur colindând O altă iarnă dintr-un sat Şi el din lut amestecat, In satul fără nicio stradă Doar cu doi oameni de zăpadă?! Mai ştii când descântam troiene? Aveam oare de ce mă teme Când se topea sub ochii mei O inimă din flori de tei Şi rămânea-n privirea lumii O ramură din şoapta lunii? E mult de-atunci, dar oare ştii Că şi zăpada va-nflori? Gina Zaharia ”ECOUL HANGULUI” Revistă culturală și de atitudine, cu apariţie trimestrială Anul VI, numărul 22 Editată la BIBLIOTECA PUBLICĂ HANGU sub egida „ASOCIAŢIEI CULTURALE HANGU” HANGU – NEAMŢ Coperta, Grafician, MIHAI CĂTRUNĂ Director revistă: Prof GHEORGHE DRUGĂ Colectivul de redacţie: Bibliotecar Liliana Pîntea - redactor-şef Prof Gheorghe Drugă Ref Ţîrdea Mădălina Ed Lupu Maria Prof Vasile Marcoci Preot Ioan Simiraş I S S N – on-line – 2068 – 4517 I S S N – format clasic – 2068 - 4878 Telefoane de contact: Liliana Pîntea – 0731024838 Gavril Lupu – 0233/257524 Toate materialele publicate în această revistă sunt protejate potrivit Legii nr 8/1996, privind dreptul de autor și drepturile conexe Potrivit art 206 Cod Penal, responsabilitatea pentru conţinutul articolelor publicate aparţine autorilor ECOUL HANGULUI Pagina 3 Anul VII, nr 22 Mai aproape de Cer Mai aproape de Cer Mai aproape de Cer ARIPI SPRE LUMINĂ "Dacă mă întrebaţi ce e de făcut ca să ne mântuim, vă voi răspunde: să cunoaşteţi adevărul, şi adevărul vă va slobozi de toate relele Hristos este adevărul şi mărturisitorul adevărului ceresc cel veşnic" (Sf Nicolae Velimirovici, ”Prin fereastra temniţei”) ”Iisus cere istoriei decizia existenţei Sale Dar istoria s -a arătat neputincioasă din primele ei zile Aşa a rămas şi mai rămâne Prin faptul că Iisus S-a țesut destinului omenesc și prin faptul că omul trebuie să se decidă ce face cu Iisus, se explică de ce istoria omului e atât de zbuciumată și veșnicia lui așa de hărțuită și mușcată de șerpii îndoielilor și contrazicerilor Așa se explică de ce, pentru Iisus oamenii s-au iubit și s-au urât, s-au măcelărit și s-au ajutat, au cunosc ut extremitățile pasiunii și ale jertfei De El a atârnat roata ştiinţei, a frumosului şi a rătăcirii El este forţa interioară pe care veacurile n-au putut-o istovi Amintirea Lui e vie pretutindeni, pe zidurile bisericilor şi ale şcolilor, pe vârful clopotniţelor, pe toate drumurile, la căpătâiul paturilor şi al mormintelor Distrugeţi ferestrele de biserici, luaţi icoanele din altare şi din case şi Viaţa lui Iisus va umple muzeele şi bibliotecile! Daţi foc Liturghierelor, ceasloavelor şi cărţilor de rugăciuni, şi îl veţi descoperi pe El şi toate cuvintele Lui în cărţile literaturilor Ba chiar şi cei care-L blestemă nu fac altceva, decât să mărturisească, fără să vrea, prezenţa Lui Răsunetul tuturor romanilor, stăpâni ai lumii, a încetat odată cu zi lele lor, şi cine se mai gândeşte să moară pentru faima postumă? În jurul multora s-a făcut mai multă gălăgie decât în jurul lui Iisus, dar după mii de ani, numai în jurul lui Iisus îşi pun oamenii problema şi astăzi, pe viaţă şi pe moarte, ca în primele zile Numai cineva mai viu ca romanii şi care este cu adevărat un idol nemincinos al omului, poate înteţi lupta aceasta permanentă între oameni Și astăzi, ca și în ziua Nașterii Sale, unii Îl iubesc, iar alții Îl urăsc Omenii sunt antrenați ei înșiși într-o patimă pentru Patima Lui, iar alții într-o patimă pentru Iubirea Lui Unii sunt în destinul lui Iisus, iar alţii fără destin şi fără sens Deci, dacă întrebarea „cine este Iisus?” a crescut în veacuri şi cere fiecărei generaţii un răspuns decisiv, noi nu putem răspunde decât printr-un glas cu Tatăl, într-o rostire cu îngerii, într-o propovăduire cu apostolii, într-o mărturisire cu mucenicii şi cu toţi sfinţii şi într-o afirmare cu toată creştinătatea a două milenii: „Acesta este Fiul lui Dum nezeu, Mântuitorul lumii” Este răspunsul permanent al fiecărui Toma, născut din îndoiala omenească şi certitudinea dumnezeiască Dacă cineva a ajuns la siguranţa aceasta şi o poate acoperi cu viaţa, în acela S -a născut Iisus, naştere care deschide calea veşniciei, încă fiind în veac Cu Iisus se nasc şi explicaţia omului şi explicaţia lumii " (Părintele Arsenie Boca, Lupta duhovniceasca cu lumea, trupul şi diavolul”), "Biruința lui Hristos este singura biruință întru care se poate bucura întreaga lume, chiar de la începuturi până la sfârșit Oricare altă biruință de pe pământ a deosebit și încă îi deoseb ește pe oameni, unii de alții Numai biruința lui Hristos este ca soarele care revarsă raze strălucitoare peste toți cei care se afla sub el Numai biruința lui Hristos umple toate sufletele oamenilor cu bucurie de neînvins " ( Sfântul Ierarh Nicolae Velimirovici) ECOUL HANGULUI Pagina 4 Anul VI, nr 22 Hangu – file de istorie Hangu - file de istorie COSTEA BUCIOC-AL DOILEA MARE BOIER CARE A STĂPÂNIT DOMENIUL HANGULUI Nu se ştie în ce fel proprietatea logofătului Pătraşcu Şoldan, primul mare boier ce a stăpânit Domeniul Hangu, a ajuns la Costea Bucioc, marele vornic de Ţara de Jos Pentru informarea cititorilor neavizaţi, menţionăm că, în epoca medievală, partea de nord a Moldovei era cunoscută sub numele de Ţara de Sus, iar partea de sud sub numele de Ţara de Jos Deci, Costea Bucioc era mare vornic de Ţara de Jos Marele vornic era dregătoria ( aşa erau numite funcţiile în stat în acea vreme) ce urma imediat după cea de logofăt, deşi , Costea Bucioc, la vremea sa, a ajuns să aibă o poziţie mult mai influentă decât logofătul După cum ne spune Dimitrie Cantemir, în lucrarea sa ”Descrierea Moldovei ”, Ed Minerva, București, 1986, pag 87, vornicul de Ţara de Jos sau Oblăduitorul Moldovei de Jos , „ …are în grijă la curtea domnească toate trebile ţinutului acesta Sub ascultarea lui se află scaunele de judecată ale ţinutului În faţa lui sunt aduse pricinile de judecată El hotărăşte în pricinile de osândire şi poate să hotărască pedeapsa morţii, fără ştirea domnitorului, pentru tâlhari, omorâtori jefuitori de biserici şi alţi ticăloşi Ca semn al dregătoriei sale poartă un toiag aurit ” Deci, acest Costea Bucioc, a ajuns noul stăpân al Hangului Istoricul Constantin Cihodaru , în studiul său, ”Satele din regiunea Hangu- Bicaz”, în Analele Ştiinţifice ale Universităţii „Al I Cuza“, Iaşi, serie nouă, secţiunea a II-a, Istorie Tom XII, 1966, pag 21, acesta era rudă cu Petre Şoldan şi, fără a ne oferi alte amănunte, arată că satele acestuia, Bălţăteşti şi Mânjeşti, intră sub stăpânirea lui Costea Bucioc După cum am precizat şi în alt loc, de Bălţăteşti aparţinea şi Hangu Costea Bucioc era un apropiat al Elisabetei , soţia fostului domn al Moldovei, Ieremia Movilă Aşa cum am arătat în articolul din numărul precedent al revistei ”Ecoul Hangului”, după moartea lui Ieremia Movilă, se luptau, pentru domnia Moldovei, fiii lui Ieremia, îndemnaţi şi sprijiniţi cu putere de mama lor Elisabeta, şi fiii lui Simion, fratele lui Ieremia Movilă După o scurtă domnie a lui Simion Movilă , în anii 1606-1607, şi una la fel de scurtă a fiului acestuia – Mihăilaş, Elisabeta reuşeşte să impună ca domn al Moldovei pe fiul său, Constantin (1607-16011) În toamna anului 1611, Constantin-vodă, din ordinul sultanului, este înlocuit cu Ştefan Tomşa ca domn al Moldovei, iar mama sa şi toţi boierii care l-au sprijinit, sunt nevoiţi să plece din ţară, în Polonia, unde Elisabeta avea fetele sale, căsătorite cu mari nobili polonezi, precum şi domeniul şi castelul de la Ustia Între boierii care însoţeau pe Elisabeta Movilă, C Gane, autorul cărţii ”Trecute vieţi de doamne şi domniţe”, aminteşte şi pe Costea Bucioc Se cuvine să cunoaştem şi alte aspecte din viaţa marelui vornic de Ţara de Jos, Costea Bucioc, aşa cum le găsim prezentate de cronicarul Miron Costin în ”Letopiseţul Ţării Moldovei” Amintind o întâmplare din vremea domniei lui Gaşpar Graţiani, domn în Moldova între anii 1619 -1621, croat din Dalmaţia şi care afost numit domnitor în Scaunul Moldovei de către turci, drept răsplată ECOUL HANGULUI Pagina 5 Anul VI, nr 22 Hangu – file de istorie Hangu - file de istorie pentru contribuţia acestuia la încheierea păcii între turci şi Imperiul German, Miron Costin face o referire şi la Bucioc - vornicul de Ţara de Jos, care traducea, din sârbeşte pe româneşte , vorbele lui Gaşpar Graţiani Acest Gaşpar Graţiani, deşi a fost trimis domnitor al Moldovei de către turci, „ în dată s-au aşezat cu gândul spre părţile creştineşti” ne spune Miron Costin, aliindu-se cu polonezii împotriva turcilor Acest demers al domnitorului a fost considerat de către boieri ca un act necugetat şi periculos pentru Moldova, putând avea ca urmare „ vreo perire ţării”, astfel că se opuneau acţiunilor domnitorului Boierii aveau în fruntea lor pe Costea Bucioc, fiind, aşa cum zice cronicarul „ mai capu”, adică cu influenţa cea mai mare În această situaţie, domnul se gândea să omoare o parte din boieri, „ să fie slobod în faptele sale, ce aşea aievea nu să cutedza să-i omoară pentru ţară, că era Bucioc la ţară ales de toţi” Reiese - din cele mai sus relatate – că vornicul Bucioc era apreciat de către ceilalţi boieri, pentru justeţea hotărârilor sale în ceea ce priveşte apărarea intereselor ţării şi ale clasei boiereşti în raport cu voinţa domnitorului Gaşpar- vodă a căutat metode mai subtile pentru a înspăimânta pe boieri: pe Vasile, vistiernicul, l-a băgat în temniţă , „ măcar că era hinu de cununie”, iar pe Bucioc a încercat să-l otrăvească, în timpul unui ospăţ Simţind că a fost otrăvit, Bucioc s-a ridicat de la masă, a plecat la gazda sa, şi având ierburi împotiva otrăvii, date de un doctor, prieten al său ( „ că aştepta elu una ca aceia de la Gaşpar-vodă”), a scăpat de la moarte Gaşpar-vodă a dat vina pe bucătari „că au fost bucatele cotlite” După această întâmplare, Costea Bucioc ” i-au căutat a prestăni cătră sfatul lui Gaşpar –vodă”, adică a căzut la învoială cu Gaşpar, sprijinind acţiunile sale, alianţa cu polonezii, „ văzându grijă de viaţă”, adică temându-se pentru viaţa lui Sultanul a vrut să-l prindă pe Gaşpar-vodă şi să-l mazilească trimiţând un agă, pe Schimni - ceauş, în acest scop Prinzând de veste despre scopul acestei solii otomane, domnitorul a ordonat uciderea lui Schimni- aga şi a altor turci aflaţi în Iaşi, apoi s-a dus şi s-a unit cu oştirea poloneză ce era la marginea ţării Sultanul trimite împotriva aliaţilor, o puternică oaste, deja pregătită, în frunte cu Skinder-paşa, la care s-au adăugat hoardele tătărăşti, oștirea Ţării Româneşti şi a Transilvaniei Bătălia s-a dat la Ţuţora, lângă Iaşi Oştirea poloneză şi cea moldoveană a u fost înfrânte Gaşpar Graţiani va fi ucis de doi dintre boierii cu care se refugiase din bătălie iar Costea Bucioc, ca unul care l-a sprijinit pe Gaşpar-vodă, va sfârşi în mod tragic Scăpând cu bine din bătălie s -a refugiat la un fin de-al său, Toader brănişterul, rugându-se să fie adăpostit de către acesta A doua zi, finul lui Costea Bucioc l-a legat şi l-a dus şi l-a predat lui Skinder-paşa, care îndată l-a şi omorât Aşa s-a săvârşit din viaţă vornicul de Ţara de Jos, Costea Bucioc, mare boier din Moldova, care a fost un timp şi stăpân al Hangului Profesor de istorie, Gheorghe Drugă ECOUL HANGULUI Pagina 6 Anul VI, nr 22 Evenimente locale Evenimente locale Sărbătoare în ”Țara Hangului” Noua biserică a parohiei Chirițeni din comuna Hangu, județul Neamț, construită în vatra satului, mai aproape de oameni, de sufletul lor, a fost sfinţită la 27 septembrie 2015 Slujba, la care au fost prezente și autoritățile locale, a fost oficiată de IPS Părinte Teofan, Mitropolitul Moldovei și Bucovinei, înconjurat de un sobor de preoţi şi diaconi După slujba de târnosire a fost oficiată Sfânta Liturghie arhierească pe o scenă special amenajată în curtea locașului de cult Punerea pietrei de temelie şi sfinţirea locului pentru noua biserică din satul Chirițeni s-a săvârşit la data de 29 august 2006, după care au început lucrările de amenajare şi construcţie, care au durat până în anul 2010 Au urmat lucrările de finisare interioare și exterioare, finalizate în perioada 2014-2015 cu pictarea bisericii, de către pictorul Armand Kuchta din localitatea Buhalni ţa, judeţul Neamţ După citirea Sfintei Evanghelii, Mitropolitul Moldovei şi Bucovinei a rostit un cuvânt de învăţătură în care a explicat însemnătatea pildei citite în Duminica a 18-a după Rusalii, „Pescuirea minunată” Unul dintre cele mai importante mesaje transmise de IPS Părinte Teofan a fost cel care a făcut referire la ce înseamnă a fi „pescar de oameni”: „Sfântul Apostol Petru a devenit pescar de oameni, adică i-a prins pe oameni în plasa credinței, a propovăduit pe Hristos, a propovăduit viața cea adevărată și atunci mulți care l-au auzit și au văzut viața sa simplă, dar curată, au ascultat de Sfântul Apostol Petru în toate predicile sale după Învierea Domnului Hristos Să nu ne fie frică de cuvântul «apostol»! Un om care aduce pe altul la credință, fie el bărbatul sau femeia sau copiii sau vecinul sau cel de la serviciu, apostol se numește și Dumnezeu îi răsplătește încă din această viață, ca să nu mai vorbim de răsplata pe care o va primi, cu mila Domnului, în Împărăția Cerurilor” La finalul Sfintei Liturghii, Părintele Ionel Cuțuhan, Protopopul Protoieriei Ceahlău a dat citire hrisovului de sfinţire, după care Părintele paroh Gheorghe Avârvarei a rostit un cuvânt în care a mulţumit ctitorilor şi tuturor celor implicaţi în zidirea bisericii, amintind cum a pornit ideea construirii unui nou locaș de cult în parohie „Aici, la Chirițeni, când am fost instalat, am găsit un sat de munte, oameni de munte, dar și o biserică în vârful unui deal – monument istoric de la 1829 (…) Slujind alături de credincioșii din satul Chirițeni am aflat de o dorință mai veche a acestora, de după Revoluție, în special, de a avea o biserică în vatra satului”, a afirmat Pr Gheorghe Avârvarei Au fost acordate și distincţii de vrednicie tuturor celor care au sprijinit ridicarea şi înfrumuseţarea bisericii „Sfântul Ierarh Nicolae” și „Sfântul Mare Mucenic Pantelimon” Actualul paroh de la Chirițeni, preotul Gheorghe Avârvarei , a fost hirotesit iconom stavrofor de Mitropolitul Moldovei și Bucovinei Printre persoanele care au primit distincții de vrednicie s-a numărat și Gavril Lupu, primarul Comunei Hangu ECOUL HANGULUI Pagina 7 Anul VI, nr 22 Destăinuiri Destăinuiri Destăinuiri Cum era viața de copil între 1948 – 1960, în comuna Hangu, județul Neamț După 54 ani de când am plecat din vatra satului este tot mai greu să mă concentrez asupra trecutului îndepărtat și chiar mai apropiat Voi forța memoria și voi scormoni printer amintiri, pentru a arăta cum am devenit un luptător și un învingător al condițiilor din timpurile trecute, parcurse, trăite, depășite Nu am aflat niciodată dacă mama m-a născut la spitalul comunal din Gura Hangului sau fericita întâmplare s-a produs acasă, în satul Audia de atunci, (Hangu de azi) Întâmplarea nașterii mele trebuie să se fi produs într-o încăpere din casa din poză, unde de fapt s-au născut și frații și surorile mele atunci când eu am început să știu unde vine “BARZA” - adică o moașă deosebită din comună, d-na Iacob Maricica Botezat Mihai de vecinul bunicilor dinspre mamă, din Audia de Sus (circa trei kilometri de centrul satului și casa părintească), în ziua de sfinții Arhangheli Mihail și Gavril a anului 1948, am fost de atunci sorocit să urmez o școală care să mă îndepărteze de sat și de munca fizică, să nu devin muncitor forestier ca tata sau ca frații mai mari Pâna la șapte ani când am început școala (în 1955) nu am mers la grădiniță sau la vreo altă formă de învățământ Totuși cei șapte ani “de acasă “ și -au pus destul de mult amprenta pe modul meu de gândire și comportament D evenisem repede ”omul” de încredere al mamei când ea era plecată cu diverse treburi în sat sau pe deal la făcutul fânului În acest timp cei doi frați mai mari - Emil și Stefan - plecau la muncă pe deal sau cu tata la pădure, iar eu cu fratele mai mic Vasile (plecat de timpuriu pe alte tărâmuri) rămâneam să avem grijă de casă și de animale Munca de -atunci m-a învățat multe și mi-a fost de folos în viață chiar și la pensie, când m-am apucat de crescut vaci și de transformat buștenii în cherestea în comuna Bughea de Sus (județul Argeș), în cadrul unei societăți comerciale pe care am fondat-o Dacă ar fi să mă întreb cum ne jucam atunci și care erau tovarășii de joacă ar trebui să mă gândesc cu siguranță în special la frați și vecini Aveam vecini de aceeași vârstă sau vârste apropiate cum ar fi Toader Cojocaru, Costică Bălan și fratele său plecat de la noi, Dumitru Cojocaru, verișoarele Florica Hagiu și Ecaterina Cojocaru În această formulă și alături de băieți mai mici ca noi ne întâlneam la joacă sau la scăldat vara, în patru cinci locuri din imediata noastră vecinătate Unele din acele locuri mai sunt și azi, cum ar fi moara lui moș Cojocaru și curtea de lângă aceasta, curtea de la Nicolae Bălan, grădina lui Maftei Crudu dintre ape, locul zis “La tocile”, școala veche din sat din curtea familiei Crudu Dumitru, părinții mei, și albiile pârâului Audia și a pârâului Boboteni, umbrite de sălcii scorburoase și cu băltiri adânci de 60-70 centimetri unde ne scăldam Luncile pâraielor destul de largi erau acoperite cu niște arbuști cărora le spuneam “zdreveți”, printre care locul era acoperit cu iarbă și nisip, loc prielnic jocului “de-a v-ați – ascunselea “ sau “poarca”, un fel de OINA de azi Vara, pe porțiunile acoperite cu nisip făceam ”plajă” Pe atunci pâraiele nu se umflau prea des, dovadă iarba, zdreveții și peștele ECOUL HANGULUI Pagina 8 Anul VI, nr 22 Destăinuiri Destăinuiri Destăinuiri “Pescuit” însemna pentru noi prinsul peștilor cu mâna pe sub pietre după ce secam parțial albia pârâului Cel mai propice loc pentru așa ceva era la moara moșului Cojocaru Deși bunicul Maftei Crudu avea o grădină mare lângă casă, nu-mi amintesc să ne fi lăsat să ne jucă m pe acolo vreodată Iarna însă transformam panta de sub un bătrân nuc, într-o veritabilă pârtie de săniuș și nu numai Pe vremea aceea, duminica și în zile de sărbători, copiii mergeau cu bunicii sau cu părinții la biserică sau la mănăstirile de peste munți, Agapia, Văratec, Secu, Neamț, Sihăstrie și altele care-și făcuseră loc în peisajul religios al vremii Deplasarea se făcea pe jos, mai rar cu căruța și niciodată cu autoturisme sau autobuze pentru că nu erau Cu camioane se transportau lunea dimineața și sâmbăta seara muncitorii care lucrau în pădurile ce se tăiau pentru SOVROM, societate mixtă româno-sovietică Iarna, cu zăpezi destul de abundente, ne aduna în școala veche din curtea noastră sau pe derdelușurile de pe ulița morii Dacă eu sau fratele mai mic nu făceam atât de mult pe șefii la planificatul copiilor la legănatul în scrânceobele atârnate de grinzi , în interiorul vechii școli, în schimb Toderică și Costică Bălan - vecini cu ulița morii, ne tachinau cu fel de fel de mofturi până începeam să niușul La săniuș, faptul că aveam doi frați mai mari mă avantaja enorm pentru că mă învățaseră cum să mă dau cu sania și mai ales să cobor de ici -colo, cu schiurile Schiurile, de o vechime considerabilă, erau moștenite de la tata care le primise și el recompensă pe vremea stagiului militar la Piatra Neamț, cu ceva timp înainte de război Primăvara, vara și toamna, pe lângă joacă, ne ajutam și părinții, în special pe mama, care mă trimitea să păzesc oile și vacile până mergeau la stână sau după ce coborau din munte, lucru pe care-l făceam conștiincios Deși , pe vremea aceea cireșele și fructele de vară-toamnă se coceau fără greș și în curte nu aveam chiar de toate, nu-mi amintesc să fi apelat la concluziile poeziei ”Cățeluș cu părul creț” și nu am făcut-o niciodată în viață Chiar mă gandesc că poezia este destul de nepotrivită și nu ar trebui să mai fie învățată în școli Și uite așa, mai cu ”căciula pe frunte” sau mai pe-o ureche, încălțat când cu opinci, când cu teniși, am ajuns la 15 septembrie 1955 să merg la școală, după ce vara mama mai adusese pe lume doi frați gemeni, Maftei și Raveica (alintați Puiu și Doina), de care din când în când trebuia să am grijă Un episod unic în felul lui consta în a reuși să mișc două leagăne în același timp, cu o mână, iar cu cealaltă să -mi fac temele Așa am învățat primul sistem de pârghii Clădirea școlii de atunci mai există și astăzi, avea două săli de clasă cu cancelaria la mijloc și un cerdac destinat învățătorilor Clasa întâi adunase, dacă-mi aduc bine aminte, 27 de copii din Audia de atunci (Hangu de azi) Învățătoare ne-a fost preoteasa satului, soția preotului Vlad Aurel Înainte de a pleca spre școală, frații mai mari și mama m-au instruit bine, cerându-mi să nu-i fac de rușine, să fiu ”cuminte” și respectuos mai ales cu doamna învățătoare Totul a decurs normal din partea mea și a rezultatelor la învățătură , până la sfârșitul primului trimestru (21 decembrie1955) când, din prea mult zel, învățatoarea Vlad ne-a dus la preot să ne spovedească și să ne învețe colinde, poate bisericești, poate nu, dar ce știu este că după acest eveniment învățătoarea a avut de ECOUL HANGULUI Pagina 9 Anul VI, nr 22 Destăinuiri Destăinuiri Destăinuiri suferit și a fost scoasă la pensie Îmi amintesc totuși că am finalizat clasa întâi cu diplome, premii, cărți, flori și o serbare ca în basme, cu multe cântece și jocuri, în prezența părinților, care ne aplaudau printre lacrimi Pe vremea când eram copil, emoțiile erau puternice și adesea însoțite de lacrimi de bucurie În clasa a II-a s-au schimbat și învățătoarea, dar și clasa și colegii, iar orele se desfășurau în paralel cu clasa a III-a “Tovarășa” noastră era acum cu câțiva ani mai mare, proaspăt absolventă a Institutului Pedagogic din Bârlad Învățătoarea purta uniformă, avea părul lung șaten spre negru, înălțime mijlocie și un zâmbet permanent, ca un adevărat pedagog M-a marcat profund dăruirea ei față de școală, copii, pedagogie și am rămas cu ideea că un lucru bine făcut de la început durează toată viața Clasele a II-a și a III-a au decurs bine, iar clasa a IV-a s-a terminat cu susținerea unui examen, cu înscriere în clasa a V-a a colegilor și a altor copii veniți din Boboteni de pe Chiriteni și Grozăvești (între timp satele de pe valea Bistriței se risipiseră din cauza strămutării ) Audia devenise Hangu – reședință de comună cu Școală gimnazială (V-VII), cu internat, cu profesori veniți din fostul Hangu pentru fiecare materie, cu sediul temporar în Casa parohială a bisericii din sat Clădirea renovată de Primăria din Hangu după construcția succesivă a două spații școlare a devenit ''Grădinița Hangu” M- am bucurat când, peste ani în acest spațiu a învățat un timp și fata mea mai mare, Mihaela Mutarea fizică a documentației, bibliotecii, laboratoarelor, mobilierului școlii din fosta reședință din Gura Hangului (centrul comunei până la 1959) în cea din noua comună Hangu s-a petrecut în vara anului1958 cu forțele primăriei, școlii și cu participarea unor elevi din vi itoarea clasa a V-a, printre care și eu A fost o formă de voluntariat exact ca în zilele de astăzi , fără ca cineva să ne fi pregătit pentru asta Școala gimnazială și Spitalul ”CarolI” din fosta comună Hangu erau deosebite și aveau ca misiune asigurarea învățământului și a sănătății tuturor locuitorilor de la Bicaz pe valea Bistriței , până la Galu și mai sus Înainte de strămutare (1958 – 1962), în lunca Bistriței, la circa un kilometru de spital era un teren de aterizare (aerodrom) unde aterizau avioane ușoare AVIASAN cu bolnavi, răniți și alte urgențe Am început clasa a V-a cu emoții Spațiul era generos, clasele de mici dimensiuni creau o intimitate în plus care te apropia de colegi și profesori, de aceea comunicarea era perfectă Până să trec în clasa a VII-a s-a terminat construcția școlii noi , iar rezultatele bune la învățătură se împleteau cu spațiul deosebit al noului local, noii biblioteci și a sălii de cinema de pe culuoarul din fața claselor Nu pot nici acum uita biblioteca (de fapt o sală de clasă) și ”cinematograful” și pentru că de amândouă eram atașat și implicat Uneori în sala de ”cinematograf”, răposatul profesor Gheorghieș mă lăsa să fiu eu “operator de film” Cât despre citit, îmi amintesc că, încetul cu încetul, am început să renunț la jocurile copilăriei și să rămân acasă să citesc, iar primăvara și toamna, când mergeam cu oile la păscut luam cartea de povești cu mine și împreună cu alți copii făceam lectură, mergând până acolo încât organizam concursuri cu “cine știe mai multe povești, mai noi și mai interesante” În acest joc de multe ori intrau și cunoștinte de fizică sau matematică, apelând la desene pe iarbă Până la terminarea clasei a VII-a satul era neelectrificat, lumina venea de la lampa cu gaz iar curentul electric pentru experiențe cinematografice și altele ECOUL HANGULUI Pagina 10 Anul VI, nr 22 Destăinuiri Destăinuiri Destăinuiri de la un generator dispus undeva în spatele școlii Acasă pregătirea temelor o făceam tot la lampa cu gaz care ardea până seara târziu și dimineața de la ora 3,oo, când mă trezeam adesea și împreună cu mama repetam, făceam exerciții suplimentare la matematică, fizică ș i chimie sau finalizam lucrul manual Pe atunci, la această disciplină se confecționau obiecte de joacă din lemn sau cusături pe pânză Primăvara fetele coseau mărțisoare, unele chiar cu dedicații înscrise pe ”baretă” Profesorii de atunci - unii și de azi - nu erau absolvenți de Sorbona și nici de mari universități din Moscova, dar făceau totul cu seriozitate, dăruire, competență, ritmicitate și niciodată, dar niciodată cu rea credință Voi aminti numele câtorva din cei pe care mi -i mai amintesc: soții Moroșanu, soții Gheorghies, Căpraru, Crușitu, Savin Olga, Popoaia Catrina, soții Galinescu, Ionica Amariei Pe atunci clasele erau organizate pe grupe de pionieri și puterea lor consta în angajarea tuturor în obtinerea de rezultate bune la învățătură, organizarea de serbări, jocuri, coruri tematice, plăsmuiri despre viitor, într-ajutorare la lecții, corecții în comportament, vizite la familiile defavorizate, excursii pe Valea Bistritei și la Lacul Izvorul Muntelui care tocmai aparea în peisajul nostru montan de sub poalele Ceahlăului Uneori organizația de pionieri avea planificate activități și în vacanțe, mai ales în cele de vară Îmi amintesc de concursuri organizate între formațiile corale ale școlilor, desfășurate în localul Liceului din Borca sau Bicaz, excursii cu BACUL tras de o șalupă pe proaspătul lac Vara însă, eu aveam planificate și multe alte activități Trebuia să particip la culesul cireșelor de la bunicii din Audia de Sus sau de la Toderică Cojocaru, participam la cositul și adunatul fânului în diverse grădini de pe dealurile din Malu sau Dos, pescuiam pe lacul abia apărut, băteam mingea prin grădinile neacoprerite de apă, mă jucam cu grupuri de copii din Chirițeni, cu care uneori mă certam - inclusiv cu actualul cumnat Ion Iosub Odată prietenul și verișorul meu Toderică m-a alungat cu toporul de la locul numit “La pădureț” din grădina lui Ștefan Cojocaru, pentru că apoi , la nici o oră, să mă viziteze și s-o întrebe pe mama, care făcea cele mai bune plăcinte de pe vale, dacă nu cumva a copt vreuna Tot vara îmi pregătea mama ținuta pentru școală, croitoreasă fiind tanti Raveica Crudu, vecina, mătușa, nașa lui Doina și mama adoptivă a lui Puiu - fratele înfiiat Croitul și cusutul îmi dădeau prilejul să mă manifest, să fac mofturi, să fiu taxat ca pretențios, lucru ce m-a urmărit toată viața Ca să nu credeți că am fost chiar ușă de biserică în copilărie, merită să amintesc o întâmplare petrecută pe când mă întorceam de la fân din “Dos”, de unde am cules câțiva bureți , unii luați din neatenție de sub un mesteacăn Ajuns acasă am copt bureții pe plită și le-am dat fraților mai mici să mănânce și pentru că erau toxici frații mei au fost duși la spitalul din Gura Hangului, astăzi sub ape Totul s-a terminat cu bine, dar anul 1959 îmi rămâne mereu în minte Și uite așa, din una în alta, am terminat șapte clase, cât se făceau la gimnaziu atunci Am reușit la examenul de la Liceul din Bicaz, moment în care am început o altă etapă din viață, ceva mai departe de satul natal Colonel în rezervă, inginer, Crudu Mihai ECOUL HANGULUI Pagina 11 Anul VI, nr 22 Invitație la lectură Invitație la lectură Invitație la lectură Constantin Bostan în jocuri de cuvinte Nu pot să nu vă mărturisesc, cu toată sinceritatea, că volumul de poezii ”De dragoste și de beton” m-a surprins M-a surprins pentru că e semnat de austerul domn Constantin Bostan – un Om exigent, riguros, corect, sever chiar și cu el însuși, onorat să -și așeze sufletul, cu dragoste, devotament și pasiune, pe altarul bibliotecii, al cărților; un Om dedicat, neobosit, perfecționist, sub mintea și mâinile căruia cărțile devin ființe pe care le iubește necondiționat și definitiv, care s-a transformat încet, cu fiecare poezie citită, cu fi ecare vers plin de conotații, într-un Om de o sensibilitate rară, profund, iubind și tânjind după iubire, după iubirea absolută, devenită ideal Nu-mi amintesc să fi citit poezii atât de surprinzătoare, pline de nuanțe lirice, saturate de realitate, încărcate uneori până la refuz de mesaje clare, transparente, alteori pline de înțelesuri abia întrezărite Știu că doar anumitor oameni le este sortit să trăiască cu o intensitate maximă fiecare clipă a existenței lor și mai apoi să poată să transpună aceste trăiri pe hârtie Din această categorie face parte și Constantin Bostan În poeziile lui, cuvintele capătă conotații profunde, purtând cititorul către sfera meditativă, determinându-l să-și imagineze existența în chingile greu de ignorat ale ”betonului” – beton capabil să distrugă vise, să frângă aripi, să istovească și să mutileze sufletele celor nevoiți să locuiască în peisajul cenușiu oferit de ”coliviile” din mediul urban Câtă suferință, cât zbucium interior, câte trăiri duse până la paroxism macină gâ ndurile și sufletul autorului, ”pe coasta unui țărm de beton” În versurile lui, nici o zi nu seamănă cu cealaltă, iar iubirile se transformă în mari evenimente sentimentale care ard, care mistuie ușor, dar sigur, sufletul și așa zdrențuit de idealuri, de pasiuni, de nevoia de zbor, de libertate Titlul ”De dragoste și de beton”, deși pare ales la întâmplare, încătușează însăși esența cărții Iubirea – înălțătoare, năucitoare, capabilă de sacrificii supreme, plină de farmec și de înfiorări dulci în care cei doi sunt printre stele, aproape de ele și betonul – materia ternă din care sunt construite blocurile Blocul văzut ca o închisoare, ca o colivie care pune granițe, mărginește , încătușează, sfărâmă, zdrelește și, in extremis, ucide vise, speranțe, iubiri, gânduri, idealuri, iluzii Dincolo de versuri, blocul devine parcă labirintul din Olimp, apartamentul - Minotaurul însuși, iar poetul - un Dedal al zilelor noastre, zburând constant către propria -i ființă, către cer, spre soare, spre stele, eliberându- se: ” De la un timp/ pe geana/ sufletului meu, deschisă larg,/ cu gând de zbor,/ dincolo de betonul în care/ aripile visului nostru/ își execută la domiciliu/ condamnarea pe viață, viaţă, / plutesc şirag - exotic chiar - iubiri în goelete ” Poetul descoperă femeia ca ”un noian de ispite” sub aspecte și forme din cele mai diferite într- un joc de cuvinte ritmate, alese cu grijă, șlefuite parcă de un bijutier: ” femeia-urgie, femeia-rechin/ femeia-poveste, femeia-venin,/ femeia-durere, femeia-vioară,/ femeia-păianjen, femeia-povară” Autorul trăiește intens drama iubirilor neîmpărtășite, numite atât de romantic ”iubiri făr' de iubire”, ca într-un final, după lungi căutări, să întâlnească marea dragoste : ” femeia-femeie, femeia-abis” împreună cu care și din care renaște ,,chemat de adâncuri,, Ceea ce zăgăzuiește și împiedică, ucide nemilos și temeinic ”betonul”, redă, ca într-o lege nescrisă a compensației, femeia ”cu ochii fierbinți” în îmbrățișările căreia eul liric caută nemurirea Fiecare clipă e altfel pentru poet, chiar dacă ”În fiecare zi,/ dar și noaptea, târziu,/ urc de șapte ori/ câte șaișpe trepte” drepte ”cincizeci și opt de metri pătrați/ ai unei semețe cochilii/ de beton” El rămâne un inadaptat al vieții urbane, întrebându-se "inutil și, poate, dramatic: unde vor fi rămas, oare, rădăcinile mele?” Existența în acea ”cutie de beton” îi îmbolnăvește sufletul de ”Sindromul coliviei”, care devine titlul unei poezii filosofice, proiectând acut inutilitatea vieții, deșertăciunea existenței, pest e ECOUL HANGULUI Pagina 12 Anul VI, nr 22 Invitație la lectură Invitație la lectură Invitație la lectură care domină, fără putință de tăgadă – moartea, care ia forma unui perfid ”păsărar, jumătate stârc, jumătate girafă” Zădărnicia vieții e privită în străfundurile ei cele mai întunecate și mai dramatice : ”Degeaba deschidem fereastra – am uitat/ să zburăm ” Balconul nu reprezintă locul unde poți evada, ci locul unde îți poți vedea singurătatea scrijelită în glasvand Pentru cei ”ferecați în beton” , ”nu mai e orizont/ iubirile mor, tânjind după stele” Poetul e mereu surprinzător Când te aștepți mai puțin, găsești în versuri acea sensibilitate a unui suflet profund, călit la flacăra durerilor, a iubirilor neîmplinite, a dorului: ”totuși: m -aș rupe oricând/ în luntre și punte,/ să vii ca din vis, să vii ca din munte/ la ceasuri de noapte sau numai în zori,/ să fim iar aceeași, plutind amândoi/ perfect divizibili numai la noi…” Realitatea care domină această eră media care ne obligă să trăim mediocru, monoton, superficial, egoist și murdar, nu-l sperie pe autor, dar o detestă din adâncul ființei lui: ”încerc să mă extrag/ din lungul șir de șarade”, unde poți fi ”cool, haios, demențial” și doar atât, așa cum nu-l mai sperie nici cenușiul ”costelivelor cazărmi de beton”; e contrariat doar pentru că ”Mă scol prea des, cu noaptea-n cap,/ speriat că iarăși nu am să dau de tine” de îndată ce, inevitabil, ”Cel mai trist/ e când umblu cu capul în nori: nu te văd,/ nu te-aud,/ nu mă vezi,/ dar mă dori…” Poetul caută cu obstinație, iubirea: ”Când și unde-ai plecat cu tot/ necuprinsul / șoaptelor/brațelor tale?”, pentru că fără iubire e ”uitat și pierdut…”, dar și pentru că ”de tâmpla mea se sparg vapoare,/ nedeslușind întreg misterul / iubirilor nemuritoare…” Ca și marele nostru poet Marin Sorescu, autorul Constantin Bostan își imaginează un exercițiu de contabilitate, adunând afirmațiile, chemările, realități le crude dintr-o iubire, oferind uneori o înlănțuire uluitoare de verbe și/sau pronume personale care trag cortina de pe bilanțul unei vieți în doi: ”Câți de tu,/ câți de eu/ Câți de ea,câți de el,/ Câți mă minți,/ câți mănșeli ”[…], ”Câți de plec,/ câți de rup,/ câți de mor,/ câți de uit,/ câți să n -ai,/ câți să sparg/ au ucis/ cu ardoare iubirea…” Poetul trăiește drama omului inadaptat și neînțeles, încercând mereu să treacă dincolo de granițele impuse de o lume mediocră și de ”colivia din beton”: ”Mă dor speranțele eșuate-n betoane,/ sufăr cumplit pentru toate zilele, / nopțile goale” Volumul ”De dragoste și de beton” (Editura Junimea, Iași, 2015) este o carte născută din prea plinul unui suflet de o sensibilitate rară, care a făcut din poezie un refugiu Redactor șef, Liliana Pîntea Micii scriitori Micii scriitori Micii scriitori Micii scriitori CARTEA – PRIETENA MEA Cartea – poarta spre cunoaștere, spre întâlnirea unei noi lumi, ascunsă după o pânză diafană, prin care fi ecare suflet își găsește adevărata lui devenire, dorințele, dar mai ales visele celor ce se simt excepționali În umbra unui trecut nostalgic, îndurerat și fără visuri, o carte îți luminează inima, regăsește în tine stropul de lumină, flacăra ce trebuie reaprinsă, dorul de a-ți imagina că poți zbura, că poți spera și că poți urca foarte sus, pe culmile înțelepciunii Cartea te poate schimba categoric într-un om zâmbitor, bun, frumos, înțelept Cartea poate fi prietenul adev ărat pe care îl cauți uneori o viață întreagă fără să ai ocazia specială de a-l întâlni Cartea este cea mai apropiată prietenă a sufletului meu, un lucru prețios, greu de câștigat, greu de pierdut Asavei Letiția, clasa a VI -a, Școala Hangu ECOUL HANGULUI Pagina 13 Anul VI, nr 22 Ecoul inimii Ecoul inimii Ecoul inimii Ecoul inimii Am crezut mereu în iubire Am crezut mereu în iubire Și nu m -am oprit niciodată din a spera că mi se va întâmpla și mie Aceea adevărată Am căutat-o ani de-a rândul în trenul personal cu care făceam naveta la sfârșitul de săptămână, am căutat-o în parcurile de copii de lângă blocul în care am copilărit, mă dădeam pe scrânciob și visam, iubeam un flăcău sau un altul, îmi aruncam sacii în căruță, mă prefăceam că e caleașcă și strigam: ”Haide, să tragem în aceeași direcție!” Am căutat iubirea în inima unui bărbat de culoare pe străzile Lleidei, am așteptat-o un an și jumătate să se întoarcă din America la braț cu o chitară, am căutat-o în niște ochi căprui în clasa de la etajul doi a liceului Stăteam cu genunchii la gură pe lada de lemne, între soba de teracotă și dulapul cu acuarele și aracet la borcan Așteptam magia aia despre care citisem în atâtea cărți și o auzisem în toate cântecele folk, făgăduiala aceea nerostită pe care o văzusem zi de zi în casa părintească Dar iubirea întârzia la întâlnirea cu mine Îmi trimitea în dar o cană hâdă, din acelea pe care le găsești la tarabele din Cheile Bicazului Pe ea scria: ”Pentru cea mai dragă iubită!” Ei na Ca și cum nu-s singura, dar îs cea mai dragă, auzi! Însă eu îmi făgăduisem mie însămi că meritam să fiu ”aceea” pentru cineva Și nu m -am oprit din a aștepta iubirea, din a o căuta De atâtea ori mi-am izbit inima de pereții pieptului, refuzând să cred că nu exi stă cineva și pentru mine Urcam scările bibliotecii universitare din Iași, zi de zi, de la ora opt dimineața și le coboram abia la opt seara, și asta doar pentru că iubeam cu foc de cireșe coapte Iubeam un flăcău din ultima bancă, un idealist cu mers legănat Și ca să-mi umplu timpul de stat la bibliotecă, citeam Lecturi care apoi mi-au așezat viața pe făgașul de azi, chiar dacă brunetul cu tenul alb și zâmbet strâmb a dispărut din viața mea Dar a fost chipeșul pentru care stăteam 12 ore în bibliotecă, lucru pe care am continuat să-l fac și după ce el nu-mi mai era drag Îmi rămăseseră dragi cărțile și hu ruitul tramvaielor care urcau ”dealul” De atâtea ori mă dărâmam, cădea tencuiala sufletului și rămâneam doar cu scheletul unui ecou în mine Durea lăuntric, adânc, durea cu desiș de ploi Îmi șopteam că nu merit, că-s prea ciungă, prea grasă, prea încăpățânată, prea nu - știu-cum Apoi timpul se așeza ca o pătură peste toate amintirile, închideam geamurile inimii, mă încălzeam nițel și mă vindecam Plecam apoi, din nou, s-o caut Iubeam iubirea Știam că pot să iubesc mult, neomenesc de mult Știam că pot dărui până la orizont și înapoi Nepământesc de mult Știam că undeva, într-un colț de lume, poate aproape, poate departe, cineva are decupat în el un gol în forma inimii mele Că eram și eu a cuiva Plecam în creierii nopții și așteptam în gară la aceeași oră, același tren care venea de la Timișoara Păstram în buzunar niște cuvinte cu care mă vrăjise Mă întorceam plângând încet, așa cum se prelinge ploai a printr-un geam întredeschis Plângeam de așteptare și de dorul celui pe care încă nu -l cunoșteam Eram atât de neiubită Atât de singură Pășeam în lume cu un gol, simțeam cum ceilalți văd, prin mine, în partea cealaltă Văd toate rănile pe care mi le -au lăsat atâtea iubiri scoase dintr-o cutie de chibrituri Arse strâmb, pe jumătăți Îmi strângeam cordonul paltonului și noaptea mă duceam din nou pe aceeași bancă de pe peronul doi Aveam întâlnire cu iubirea și poate chiar avea să vină când ceasul va bate ora trei și un pic Dar n-a venit N-a coborât nimeni din tren N-a ars nimeni un sat întreg pentru mine, așa cum îmi cântau cei de la Talisman Nu-mi acoperea nimeni ”inima cu umbra unui copac sau mai bine ” Nu, Nichita Nimeni nu mă ruga să-mi așez fularul la gât, nimeni nu ”mâna fotoliul spre sobă” pentru mine, așa cum duios îmi cânta Alifantis Nu-mi aducea nimeni, nimic, de pe mare Nu-mi săruta nimeni gândacul de pe deget ”Și totuși există iubire”, îmi cânta Tatiana Stepa Și o credeam O credeam Laura Baban, autoarea minunatelor volume ”Domnul Tic și alte iubiri…” ECOUL HANGULUI Pagina 14 Anul VI, nr 22 Micii scriitori Micii scriitori Micii scriitori Micii scriitori Iarna Afară-i ger Norii au invadat cerul, nelăsând lumina blândă a soarelui să încălzească pătura pufoasă de zăpadă, care îmbracă fiecare colțișor de natură Peste tot bântuie răceala iernii Gerul aspru face zăpada să scârție sub pași, iar florile de gheață se ivesc la toate geamurile În depărtare se zăresc brazii falnici care poartă pe umeri povara grea a zăpezii, ca și cum s-ar fi îmbrăcat să nu le fie frig, în nopțile lungi și friguroase Seara, târziu, copiii fug de la săniuș să se încălzească la gura sobei, unde bunicii le povestesc cu glas duios și ochii în lacrimi despre iernile în care și ei au fost copii și despre minunea Nașterii Pruncului Iisus Lui îi da torăm magia albă a iernii care ne face să visăm la o lume de poveste și, desigur, cu sufletele pline de bucurie, la Moș Crăciun Marc Octavian, clasa a IV-a, înv Caia Dumitrina E iarnă Iarna s-a grăbit și în acest an Mai întâi a ascuns soarele după norii cenușii și a lăsat mii de fluturi albi să zboare lin, uneori dansând, alteori zbenguindu-se, spre pământ În scurt timp tot satul era ascuns sub o pătură albă și pufoasă, ca și cum i -ar fi fost frig și s-ar fi îmbrăcat în haine noi Apoi a chemat vântul, care neastâmpărat din fire a tot ridicat steluțele albe abia căzute, din văzduh, pe pământ și a tot încercat să se joace cu ele, spulberându-le, risipindu-le A dat ordin să înghețe apele, a transformat lacul într-o oglindă uriașă și a poruncit animalelor să se retragă adânc, în inima pădurii, ca să nu moară de frig A desenat flori de gheață pe geamuri și i-a trimis o telegramă moșului în care îl ruga să se grăbească, pentru că văzuse momentele în care copiii, sârguincioși și cuminți, îi scriau, plini de emoții, lui Moș Crăciun Ceobâcă Patricia, clasa a IV-a, înv Caia Dumitrina ECOUL HANGULUI Pagina 15 Anul VI, nr 22 Micii scriitori Micii scriitori Micii scriitori Micii scriitori Iarna Într-o zi tot văzduhul s-a umplut de fulgi pufoși, albi și ușori care coborau alene spre pământ, așezându-se ca un covor rece și strălucitor peste toată natura Copiii, încântați s-au grăbit să alerge prin zăpadă, să prindă fulgii în palme, să se joace cu ei Dezamăgiți însă, că micile steluțe se topeau repede în mânuțele lor calde, alergau după alții, emoționați și plini de bucurie Iarna este anotimpul preferat al copiilor, nu doar pentru că pot să meargă la săniuș, să facă oameni de zăpadă și să alerge, până seara târziu prin zăpadă, dar și pentru că vine Moș Crăciun, un moment special în care întreaga familie se adună în jurul bradului, nerăbdători să desfacă darurile purtate peste mări și țări, în desaga grea a Moșului Unii copii își doresc păpuși, mașinuțe și multe jucării Alții își doresc cărți, frățiori și prieteni, iar alții își doresc doar atât să fie alături de părinții lor, pe care îi așteaptă în fiecare zi să vină acasă Nițoaia Laura, clasa a IV-a, înv Caia Dumitrina Seara de Crăciun E seara minunată din ajunul Crăciunului La casele din jur e zarvă mare Se aud glasuri de copii peste tot, vestind marea bucurie a Nașterii Pruncului Iisus Ferestrele, la care copiii se opresc să colinde, sunt împodobite cu flori de gheață argintie, care strălucesc ademenitor În case e cald și e lumină și din cauza bradului falnic, încărcat de steluțe minunate, de globuri colorate, de ghirlande argintii și aurii Copiii sunt gălăgioși și fără astâmpăr Așteaptă nerăbdători momentele în care va veni Moș Crăciun încărcat cu daruri Abia atunci când va veni Moșul se va face liniște O liniște deplină, pentru că micuții, emoționați, vor uita tot ce aveau să -i spună Crudu Denisa, clasa a V-a, Școala Hangu Iarna E tare frig! Și totuși, noi copiii, suntem foarte veseli E anotimpul gerului, dar și al jocurilor mult așteptate Ce desene întortocheate au apărut dintr-o dată pe geamuri! Parcă ar fi țesute din fire de argint atât de frumos strălucesc În depărtare, afară, totul e alb: casele, copacii, dealurile, brazii din apropiere Toate s-au trezit, peste noapte cu haine noi, pufoase, iar casele și-au ales din toată garderoba oferită de iarnă, doar căciuli albe Printre norii cenușii, abia dacă se zăresc razele soarelui, dar atunci când reușesc să se strecoare, fac toată zăpada să strălucească Natura e amorțită, ca și cum s -a ascuns sub pătura albă de nea ca să nu înghețe de tot Doar pe Moș Crăciun nu -l sperie și nu-l îngheață iarna și zăpada Ceucă Sebastian, clasa a IV-a, înv Caia Dumitrina